***Приложение 9***

**ДОГОВОР ЗА ФИНАНСИРАНЕ**

|  |  |
| --- | --- |
| Регистрационен номер на договора: | № ……/…………….. |
| Регистрационен номер на проектното предложение: | № …../ …………. |
| Наименование на проекта: |  |
| Стойност на проекта съгласно Договора с гарантиран резултат (ДГР) (в лева без ДДС): |  |
| Максимална стойност на финансирането от НДЕФ в размер на 25%, но не повече от 720 000 лева от стойността на действително извършените разходи за реализацията на предвидения в ДГР пакет от ЕСМ: |  |

Днес,………….202..г., в гр. София, се сключи настоящият договор между:

1. **НАЦИОНАЛЕН ДОВЕРИТЕЛЕН ЕКОФОНД (НДЕФ)**, юридическо лице в сферата на държавната власт, БУЛСТАТ 121155866, със седалище и адрес на управление: гр. София 1574, бул. “Шипченски проход” № 67 Б, представлявано от председателя на Управителния съвет проф. Димитър Ненков, от една страна,
2. **ОБЩИНА ……………**, БУЛСТАТ ………….., със седалище и адрес на управление: ………………., представлявана от ……………………, Кмет, в качеството на Бенефициер по ИПК на базата на одобрен проект № …………………….., съгласно Решение на УС на НДЕФ № …. от Протокол ……../…….. от друга страна,

Като се има предвид, че:

А/ НДЕФ финансира проект № ........... на бенефициера, одобрен с Решение на УС на НДЕФ № ........,

Б/ Бенефициерът декларира и гарантира пред НДЕФ, че е определил изпълнител по обществената поръчка за осъществяване на строително -монтажните работи, предвидени по проекта при спазване на процедурите за възлагане на обществени поръчки съгласно ЗОП и препоръките, дадени от НДЕФ при предварителната проверка на тръжните документации по смисъла на чл. 13 от Правилата за кандидатстване.

Страните се споразумяха за следното:

# Член 1. Определения и тълкуване

* 1. Освен ако контекстът не изисква друго, термините в този Договор, изписани с главни букви, ще имат следното значение:

**Еквивалент на въглероден двуокис или CO2:** Базовата референция за определяне на потенциала за глобално затопляне на парниковите газове, както е посочено в Протокола от Киото в единици въглероден диоксид.

**Зелен проект** е проект с наименование ………………………………., описан като характеристика, етапи и бюджет по Допустими разходи в Приложение №1. Зеленият проект се осъществява в две фази: 1. Инвестиционна фаза, в която се осъществява проектиране и изпълнение на строително -монтажните работи и 2. Експлоатационна фаза, в която осъществяват дейностите по експлоатация, поддръжка и енергиен мениджмънт и се отчитат направените спестявания;

**Зелена цел** е положителен екологичен ефект, постигнат в резултат на реализацията на Зеления проект, изразяващ се в намалението на емисии на парникови газове.

**Намаляване ЕПГ** означава премахване, ограничаване, намаляване, избягване, съкращаване или неутрализиране на вредното въздействие на един метричен тон емисии на Парникови газове, измерен във въглероден диоксид, от атмосферата.

**Парников газ** означава въглероден диоксид, метан, азотен окис, хидрофлуоровъглерод, перфлуоровъглероди и серни хексафлуориди, както и всеки друг вид вещество, признато за парников газ съгласно Рамковата конвенция на Организацията на обединените нации по изменения на климата, приета в Ню Йорк на 9 май 1992 година и Протокола от Конвенцията, приет на третото заседание на COP/MOP в Киото, Япония, на 11 декември 1997 година.

**Финансиране** означава парична сума, получена от Бенефициера. Финансирането може да включва и стойността на невъзстановимия ДДС на извършените по изпълнение на проекта доставки, СМР и услуги.

**Договор с гарантиран резултат** (ДГР) означава Договора с гарантиран резултат, сключен с Изпълнителя след проведена процедура по обществена поръчка на …………… на………….., под № ……………..

# Член 2. Предмет на договора

2.1 С настоящия Договор НДЕФ предоставя на Бенефициера Финансиране, срещу което Бенефициерът се задължава да реализира Зеления проект и да изпълни Зелените цели, предвидени в него.

# Член 3. Влизане в сила

3.1 Договорът влиза в сила от датата на подписването му.

# Член 4. Задължения на бенефициера

4.1. Бенефициерът е длъжен да изпълни Зеления проект на своя отговорност, съобразно подписаният с Изпълнителя договор /Приложение № 2 към Договора/, с оглед изпълнение на Зелените цели, предвидени в него.

4.2. Бенефициерът трябва да изпълни Зеления проект с грижата на добър стопанин и в съответствие с най-добрите практики в съответната област и с настоящия договор. Бенефициерът носи пълна отговорност за изпълнението на Зеления проект.

4.3. Бенефициерът трябва да мобилизира всички ресурси, необходими за точното изпълнение на Зеления проект.

4.4. Бенефициерът е длъжен да започне изпълнението на Зеления проект след влизането на договора в сила, да изпълни отделните етапи и да го завърши цялостно в сроковете по Приложение № 1.

4.5. Бенефициерът е длъжен да разходва финансирането само за покриване на разходи по одобрения проект, както са представени в Приложение № 1 Закупените от Бенефициера активи следва да се ползват единствено от него или негов универсален правоприемник, да не се прехвърлят, предават, залагат или по друг начин обременяват с вещни или облигационни тежести в полза на трети лица до приключване на Зеления проект.

4.6. Бенефициерът е длъжен да спазва бюджета на Зеления проект съгласно Приложение № 1.

4.7 При изпълнение на Зеления проект Бенефициерът се задължава да постигне екологичен ефект, изразяващ се в намалението на емисии на парникови газове в размер на [посочва се количество в тонове, съгласно проектното предложение] т.

4.8. Бенефициерът се задължава да съгласува с НДЕФ план график за дейностите, предвидени за проектиране и внедряване на ЕСМ по Договора с гарантиран резултат и инвестиционния проект за обекта.

4.9 Бенефициерът е длъжен да предоставя своевременно на НДЕФ копие от всички документи, включително, но не само копие от екзекутивната документация, Приемо-предавателния протокол за одобрението и приемането от Възложителя на Инвестиционния проект, разрешението за строеж, както и други документи във връзка с изпълнението на задълженията на изпълнителя по ДГР.

# Член 5. Отчетност и контрол

5.1. Откриването на строителната площадка на Зеления проект се извършва в присъствието на представител на НДЕФ.

5.2. За завършването на инвестиционната фаза на Зеления проект се съставя протокол, подписан от двете страни по Договора, в който НДЕФ може да впише коментари, бележки и възражения.

5.3 Инвестиционната фаза на Проекта се смята за завършена за целите на изпълнение на графика по Приложение 1 на датата на съставяне на констативен акт за установяване годността за приемане на строежа (Приложение № 15 към Наредба № 3 от 31.07.2003 г. за съставяне на актове и протоколи по време на строителството). Независимо от посоченото по-горе, Бенефициерът е длъжен да представи на НДЕФ и копия от документите за въвеждането съответните строежи в експлоатация съгласно ЗУТ и наредбите към него и всички останали документи, включени в Приложение 2 към настоящия договор.

5.4 Зеленият проект се счита за напълно приключен след изпълнение на ДГР и доказване постигането на Зелените цели.

# Член 6. Задължение за предоставяне на информация и финансови и технически доклади

6.1. Бенефициерът трябва да предоставя на НДЕФ цялата изисквана информация относно изпълнението на Зеления проект. За тази цел Бенефициерът се задължава да изготвя междинни финансови и технически доклади преди всяко плащане и финален финансов и технически доклад. Образците на докладите се предоставят от НДЕФ към момента на стартиране на изпълнението на дейностите по Зеления проект. Междинните доклади и финалният доклад се отнасят до проекта като цяло, без оглед на това каква част от него е финансирана от НДЕФ. Всеки доклад трябва да съдържа пълна информация за всички аспекти на изпълнението на Зеления проект за описвания период, включително постигането на неговите цели. Към междинния финансов доклад се прилага описание на всички разходи, направени през периода, за който се отнася докладът, с информация за наименованието, размера, съответното перо в бюджета на Зеления проект и прилагане на копие на съответния разходооправдателен документ.

6.2. Бенефициерът е длъжен да уведомява НДЕФ за всяко обстоятелство, което би довело до отклонение от точното изпълнение на Зеления проект в срок от 3 работни дни от настъпването му, както и да вземе всички подходящи мерки за преодоляване на последиците.

6.3. НДЕФ има право да изиска по всяко време и друга допълнителна информация във връзка с изпълнението на Зеления проект и тази информация трябва да бъде предоставена в срок до пет работни дни от поискването й.

6.4. Докладите се предоставят на НДЕФ в следните срокове:

* Финансовите и техническите доклади се представят с искането за извършване на плащане по чл. 18.4;

6.5. Бенефициерът е длъжен да отчита екологичните ефекти от реализацията на проекта за целия срок на договора с гарантиран резултат в съответствие с изискванията на НДЕФ. В изпълнение на това задължение бенефициерът предоставя на НДЕФ копие от Доклада за отчитане на гарантирания резултат, изготвен от изпълнителя по ДГР в срок от 15 работни дни от получаването му ведно възраженията си , ако има такива. Бенефициерът е длъжен да предостави на НДЕФ резултатите от проверката на независима организация в случай на оспорване на резултатите вписани в Доклада за отчитане на гарантирания резултат, в срок от 7 дни от получаването им.

# Член 7 – Мониторинг, контрол и съхранение на документи

7.1. Бенефициерът е длъжен да осъществява контрол по проекта чрез постоянно наблюдение на напредъка на дейностите по настоящия договор. Контролът се извършва от служители на Бенефициерите със съответната квалификация.

7.2. НДЕФ извършва собствен периодичен контрол върху проекта чрез извършване на документални проверки или проверки на място чрез свои служители, определени от Директора на изпълнителното бюро. При необходимост, в случаите по чл. 19.3 и чл. 19.5 НДЕФ ползва услугите на външни експерти.

7.3. Бенефициерът се задължава най-малко 5 години, считано от най-късната дата от:

- приключване на Зеления проект, съгласно т. 5.4;

- най-малко 5 години от приключване на всички свързани с финансирането и изпълнението на проекта административни, съдебни, контролни и други производства, ако такива са образувани;

да пази документацията по проекта, освен ако законодателството не предвижда по-дълъг срок.

# 

# Член 8 – Отговорност

8.1. НДЕФ не носи отговорност за вреди, понесени от служителите или имуществото на Бенефициера по време на изпълнение на Зеления проект или като последица от него и не дължи обезщетение или допълнителни плащания, свързани с подобни вреди или наранявания.

8.2. Бенефициерът поема цялата отговорност към трети лица за вреди, понесени от тези лица по време на изпълнение на Зеления проект или като последица от него. НДЕФ не носи отговорност пред трети лица за действията на Бенефициера, неговите служители, подчинени лица или изпълнители.

8.3. Бенефициерът носи пред НДЕФ пълната отговорност за всички свои действия, както и отговорността за всички действия, свързани с изпълнението на проекта от страна на негови изпълнители.

8.4. В случай че Бенефициерът по своя вина не постигне изцяло Зелените цели съгласно уговореното, както и когато Договорът е прекратен по реда на чл. 15.2, той е длъжен да възстанови полученото Финансиране, заедно със законната лихва от деня на получаването.

8.5. При даване на неверни декларации при кандидатстване за финансиране и при сключване на договора или нарушение на дадените в преамбюла гаранции и декларации, както и при неизпълнение на задължението за представяне на който и да е от документите, посочени в по чл. 5.2, Бенефициерът отговаря по реда на чл. 8.4.

8.7. НДЕФ може да търси от Бенефициера обезщетение за причинени от неизпълнението на Договора вреди, независимо от уговорените неустойки.

# 

# Член 9 – Конфликт на интереси

9.1. Бенефициерът се задължава при изпълнението на договора да избягва появата на конфликт на интереси, както и да уведоми незабавно НДЕФ относно обстоятелство, което предизвиква или може да предизвика подобен конфликт.

9.2. Конфликт на интереси е налице, когато спрямо Бенефициера или трето лице, действащо от името и за сметка на Бенефициера, са налице предпоставките по чл. 70 от Закона за противодействие на корупцията.

# Член 10. Поверителност

10.1. Доколкото не произтича друго от закона, НДЕФ и Бенефициерът се задължават да запазят поверителността на всички документи, информация /включително получената по реда на чл. 19.3/ или други материали, които някоя от страните изрично е посочила като поверителни, за срок не по-малко от пет години от датата на финалното плащане.

10.2. При реализиране на своите правомощия НДЕФ и Бенефициерът спазват изискванията за защита на личните данни съобразно разпоредбите на приложимото национално законодателство.

# Член 11. Право на собственост/ползване на резултатите и закупеното оборудване

11.1. Освен ако друго не е предвидено в Законодателството, правото на собственост, включително правата на интелектуална и индустриална собственост върху резултатите от Зеления проект, възникват за Бенефициера.

11.2. Независимо от разпоредбите на член 11.1 и съгласно разпоредбата на член 10 по-горе, Бенефициерът предоставя на НДЕФ, компетентните национални власти, независими акредитирани организации и одитиращи органи правото да ползва свободно и както счита за уместно всички документи, свързани с проекта, независимо в каква форма съществуват те.

# Член 12. Изменение на договора

12.1. Изменения в Договора за финансиране сеизвършват чрез допълнително писмено споразумение на двете страни и са допустими единствено в някои от следните случаи**:**

**1.** се налагат безусловно поради промени в Законодателството, които водят до незаконосъобразност или неизпълнимост на целия Договор или на отделни части от него, или се превръщат в причина за неизпълнение задълженията по този Договор. Ако не се постигне съгласие за постигане на споразумение, Договорът се прекратява без вина и отговорност на страните.

**2.** не засягат следните уговорки от настоящия Договор като: максимален размер на финансирането и вида на Зелените цели.

# Член 13. Прехвърляне на права и задължения по договора

Правата и задълженията по Договора на Бенефициера не могат да бъдат прехвърляни или възлагани на трето лице, освен в случаите на универсално правоприемство.

# Член 14. Форсмажорни обстоятелства

14.1. По смисъла на настоящия Договор Форсмажорно обстоятелствоозначава всякакво непредвидимо или непреодолимо събитие от извънреден характер, възникнало след сключване на Договора, което е извън контрола на страните според разумно очакваното и води до невъзможност за изпълнение на задълженията по този Договор, в това число, но без ограничение: природни бедствия, морски аварии, войни, стачки, бунтове, граждански вълнения, военни действия, наводнения, земетресения, епидемии, карантини, радиация или радиоактивно заразяване.

14.2. Страните по Договора не отговарят, когато неизпълнението на техните задължения или преустановяването на дейността им е настъпила поради действието на Форсмажорно обстоятелство. Страна по договора, която е в забава, не може да се позовава на форсмажорно обстоятелство, възникнали или породили действие след настъпването на забавата.

14.3. Страна по договора, която не може да изпълни задължението си поради Форсмажорни обстоятелства, не по-късно от 3 дни от настъпване на Форсмажорните обстоятелства, уведомява писмено другата страна в какво се състоят Форсмажорните обстоятелства и възможните последици от тях за изпълнението на договора. При неуведомяване се дължи обезщетение за настъпилите от това вреди.

14.4. Докато траят форсмажорните обстоятелства, изпълнението на задълженията и на свързаните с тях насрещни задължения се спира.

14.5. Ако Форсмажорните обстоятелства траят толкова, че това води до невъзможност за постигане на Зелените цели срочно и в пълен обем, страната, изпълнението на чийто задължения остава незасегнато, може да прекрати договора с писмено уведомление до другата страна.

# Член 15. Прекратяване на договора

15.1. Договорът може да се прекрати по писмено споразумение на страните и в други случаи, предвидени в Законодателството.

15.2. НДЕФ има право да прекрати договора без допълнително предизвестие и без да изплаща каквито и да било обезщетения, в случай че Бенефициерът:

a) неоснователно не изпълни някое от своите задължения по Договора и продължава да не го прави в срок от 10 /десет/ работни дни след изпращането на писмено уведомление;

б) е обявен в несъстоятелност, или спрямо него е открито производство по несъстоятелност или се намира в производство по ликвидация или е сключил споразумение с кредиторите си; ако е преустановил дейността си; или е в процедура, свързана с тези дейности; или е в подобно положение, произтичащо от аналогични процедури, предвидени в Законодателството;

в) извърши промяна в правно-организационната си форма или предприеме преобразуване, освен ако предварително е уведомил НДЕФ и последният е изразил писмено съгласие да продължи договорните отношения с новото или преобразуваното юридическо лице;

г) декларира или представи неверни или непълни данни с цел да получи финансиране, предмет на договора, или представи доклади, които не отразяват действителното положение.

д) наруши дадените в Преамбюла гаранции или разходва Финансирането в нарушение на уговореното в Договора или по друг начин не спазва финансовите условия.

15.3. При безвиновно прекратяване на договора, отношенията между страните се уреждат по реда на чл. 8.4., като Бенефициерът не дължи на НДЕФ неустойка за неизпълнение на Зелените цели.

15.4. Преди или вместо да прекрати договора по силата на разпоредбите на този член, НДЕФ има право да вземе предпазни мерки, които се изразяват във временно прекратяване на плащанията без предизвестие.

# 

# Член 16. Приложимо право

16.1. По отношение на настоящия договор се прилага законодателството на Република България (включително подписаните от Република България международни договори, които са ратифицирани, обнародвани и влезли в сила) и правото на Европейския съюз.

16.2. Страните са длъжни да положат всички усилия, за да постигнат уреждане по взаимно съгласие на всички спорове, породени от този Договор или отнасящи се до него, включително споровете, породени или отнасящи се до тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства. Всяка от страните е длъжна да отговори в срок от 5 работни дни на искане на другата страна за уреждане на възникнал спор по взаимно съгласие. След изтичането на този срок или ако опитите за уреждане на спора не са довели до резултати в срок от 5 работни дни от датата на първото искане, всяка от страните може да уведоми другата, че смята процедурата за неуспешна. В такъв случай споровете между страните ще бъдат разрешавани от компетентния български съд.

ФИНАНСОВИ РАЗПОРЕДБИ

# Член 17. Допустими разходи

17.1. В рамките на изпълнение на Зеления проект допустимите разходи трябва да отговарят едновременно на предвидените в Законодателството специални условия, както и на следните условия:

* + да са законосъобразни;
  + да са необходими за изпълнението на проекта;
  + да са заложени в Договора за финансиране;
  + да са извършени само за допустими дейности;
  + да отговарят на принципите за добро финансово управление - икономичност, ефикасност и ефективност на вложените средства;
  + да са действително извършени, като тяхното възникване да бъде отчетено въз основа на първични счетоводни документи или други документи с еквивалентна доказателствена стойност съгласно националното законодателство;
  + да са действително платени и отчетени през срока за изпълнение на проекта, определен в Договора за финансиране, с изключение на предварителните разходи, предвидени в указанията за кандидатстване и детайлно описани в проектното предложение (в случай, че има такива);
  + да са отразени в счетоводната и данъчна документация на Бенефициера и да могат да бъдат проследени въз основа на ефективно функционираща одитна пътека;
  + да могат да се установят и проверят, и да бъдат подкрепени от оригинални разходооправдателни документи;
  + да са извършени при съблюдаване на правилата за допустима държавна помощ, ако същите са приложими към Договора.

17.2. При спазване на горните условия и при спазване на процедурите за възлагане на договори на изпълнители, допустимите разходи, направени от Бенефициера, включват разходите, заложени в бюджета по проекта.

# Член 18. Плащания и лихви върху просрочени плащания

18.1. Финансирането е в размер до  ……………… лева без ДДС (до …………. лева с включен ДДС), но не повече от 25% от действително извършените допустими разходи от дейностите по внедряване на ЕСМ по ДГР.

18.2. Финансирането за реализиране на инвестиционната фаза на Зеления проект се предоставя на Бенефициера след приключването й.

18.3 В случай на съфинансиране на Зеления проект чрез кредитиране от кредитни институции или публични фондове, съфинансирането не може да се отчита като зелена инвестиция, което се декларира от съответната институция. Бенефициерът представя тази декларация като Приложение към този Договор.

18.4. Плащанията към Бенефициера се извършват на основание на искане за плащане, отправено към НДЕФ, което се придружава от следните документи:

а. доказателства за настъпване на основанието за плащане. Към доказателствата се прилагат съответните актове от строителството съгласно Наредба № 3 от 31.07.2003 г. за съставяне на актове и протоколи по време на строителството.

б. копия от съответни фактури от изпълнителите към Бенефициера;

в. спецификации на вложените материали и доставените стоки;

г. технически и финансов доклад;

д. подписан от всички участници Контролен лист, образец 13а/13б към Правилата за финансиране на проекти по Подпрограма „Енергийна ефективност чрез договори с гарантиран резултат“ за установени реално извършени СМР;

е. други документи, свързани с реализацията на инвестиционната фаза на Зеления проект.

18.5. Ако в срок от 15 работни дни от представяне на искането на плащане по чл. 18.4, НДЕФ не направи възражение по искането и доказателствата, представени към него, същото се счита за прието.

18.6. НДЕФ може да спре срока за одобряване на даден доклад, като уведоми Бенефициера, че докладът не може да бъде одобрен и намира за необходимо да извърши допълнителни проверки. В такива случаи НДЕФ може да изиска разяснения, поправки или допълнителна информация, които трябва да бъдат представени от Бенефициера в срок от 5 работни дни от получаването на искането от страна на Договарящия орган. Срокът започва да тече отново от датата, на която е получена изискваната информация.

18.7. Бенефициерът има право да подаде възражение в рамките на 5 работни дни, придружено с доказателства, срещу решението на НДЕФ за непризнаване на разходите. За произнасяне по възражението и разглеждане на доказателствата се прилагат условията на член 18.2.

18.8 Сумите, изплащани на Бенефициера, се превеждат в лева в банкова сметка на Бенефициера, посочена от него в нарочна декларация.

18.9 Всички лихви по банковата сметка на Бенефициера, или евентуални приходи и/или други печалби по смисъла на чл. 20.3, генерирани по време на изпълнението на проекта, натрупани върху средства, изплатени на Бенефициера, се приспадат от последващо плащане до размера на дължимата сума или се възстановяват на НДЕФ.

18.10 Бенефициерът губи правото си да получи Финансиране в случаите, когато инвестиционната фаза на Зеления проект не бъде завършена в сроковете по Приложение 1.

18.11 Ако Бенефициерът е получил Финансиране в нарушение на чл. 18.10, той е длъжен да го върне на НДЕФ по реда на чл. 8.4.

18.12 Независимо от посоченото по-горе, чл. 18.10 и чл. 18.11 могат да бъдат изцяло или частично дерогирани от НДЕФ, ако тази дерогация не води до негативни финансови последици за НДЕФ и Република България. Дерогацията се извършва с писмено уведомление от председателя на УС на НДЕФ до Бенефициера, въз основа на решение на Управителния съвет.

# Член 19. Счетоводни отчети и технически и финансови проверки

19.1. Бенефициерът трябва да води точна и редовна документация и счетоводни отчети, отразяващи изпълнението на Зеления проект, използвайки подходяща електронна система за документация и двустранно счетоводство и в съответствие с изискванията на Закона за счетоводството. Тези системи могат да са неразделна част от текущата счетоводна система на Бенефициера или допълнение към тази система. Тази система следва да се прилага в съответствие с националното законодателство. Счетоводните отчети, техническата документация и документите за разходите, свързани с проекта, трябва да подлежат на лесно идентифициране и проверка. Счетоводните отчети трябва да съдържат данни за натрупаните лихви върху средствата, изплатени от НДЕФ. Документите трябва да се съхраняват на достъпно място и да са архивирани по начин, който улеснява проверката по чл. 19.3, а Бенефициерът следва да уведоми проверяващите за точното им местонахождение.

19.2. Бенефициерът гарантира, че данните, посочени във финансовата част на финалния доклад, предвидени в член 2, отговарят на тези в счетоводната система и документация и са налични до изтичане на сроковете за съхранение на документацията.

19.3. Бенефициерът е длъжен да допуска НДЕФ, а при необходимост - посочени от НДЕФ одитори и верификатори, съгласно Регламент за изпълнение (ЕС) 2018/2067 на Комисията от 19 декември 2018 година за проверка на данните и за акредитация на проверяващите органи съгласно Директива 2003/87/ЕО на Европейския парламент и на Съвета (ОВ, L 334/94 от 31 декември 2018г.), както и други компетентни органи да извършват дейности по контрол, валидация и верификация на Зеления проект, да проверяват, посредством проучване на документацията му, взимане на проби или проверки на място, изпълнението на проекта, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация, техническата документация и други документи, свързани с финансирането на проекта. Тези проверки могат да се провеждат в срока по чл. 7.3.

19.4. За целите на чл. 19.3 Бенефициерът се задължава да предостави достъп до местата, където се осъществява Зеления проект, в това число и достъп до неговите информационни системи, както и до всички документи и бази данни, свързани с финансово-техническото управление на проекта, както и да окаже необходимото съдействие на проверяващите.

19.5. Бенефициерът гарантира, че уговорените в настоящия чл. 19 контролни права на НДЕФ, а при необходимост - посочени от НДЕФ одитори и независими акредитиращи организации по смисъла на чл. 142з от Закона за опазване на околната среда, както и други компетентни органи, ще се упражняват при еднакви условия и в съответствие с еднакви правила и по отношение на неговите изпълнители.

19.6. Бенефициерът е длъжен да изпълнява законосъобразните указания и инструкции на НДЕФ за отстраняване на открити нередности, поправяне на пропуски и други, с оглед на точното изпълнение на Договора.

# 

# Член 20. Окончателен размер на финансирането, предоставено от НДЕФ

20.1. Бенефициерът приема, че финансирането не може при никакви обстоятелства да му носи печалба и трябва да бъде ограничено до сумата, необходима за финансиране на част от допустимите разходи по проекта.

20.2. В случай, че съгласно сключения договор с гарантиран резултат изпълнителят дължи неустойки на бенефициера поради непостигане на гарантираната годишно икономия на енергия или поради което и да е друго друго неизпълнение на поетите договорни задължения, както и в случаите на предсрочно прекратяване на ДГР, бенефициерът е длъжен да претендира и събере тези неустойки от Изпълнителя в полза на НДЕФ.

20.3. Бенефициерът е длъжен да уведомява незабавно НДЕФ за случаите на дължимост на неустойки съгласно разпоредбите на ДГР.

20.4 В края на всяка година заедно с отчетите за постигнатата икономия на енергия, бенефициерът представя отчет за начислените и събрани неустойки съгласно разпоредбите на ДГР и превежда същите по сметка на НДЕФ съгласно т. 21.1 от този Договор.

20.5 В случай на обезщетение при предсрочно прекратяване или в случаите на договорено или пресъдено в полза на бенефициера обезщетение, надхвърлящо неустойките, същият дължи на НДЕФ възстановяване на пропорционална част от него съобразно финансирането получено по този договор.

# 

# Член 21. Възстановяване

21.1. Всички суми, които съгласно Договора подлежат на изплащане или възстановяване от Бенефициера (като например получено финансиране и лихви върху него, неустойки за неизпълнение, обезщетения и други) следва да бъдат изплатени съгласно инструкциите на НДЕФ в срок от 5 работни дни от получаването на искане за това.

21.2. В случай че Бенефициерът не изплати суми в срока, определен в чл. 21.1. НДЕФ има право на обезщетение за забавено плащане в размер на законната лихва за периода на просрочието.

21.3. Сумите, подлежащи на изплащане от Бенефициера, могат да бъдат прихванати от всякакви суми, дължими от НДЕФ на Бенефициера. Тази разпоредба не накърнява правото на страните да договорят разсрочено плащане.

21.4. Банковите такси и други разноски, свързани с изплащането на дължими суми на НДЕФ, са изцяло за сметка на Бенефициера.

# Член 22. Валута

22.1 Всички плащания по Договора са в български лева

# Член 23. Други разпоредби

23.1**.** Всички уведомления, изявления и известия, отнасящи се до Договора, следва да бъдат направени в писмена форма и ще се смятат за получени, ако се доставят лично или с писмо с обратна разписка на следните адреси:

ЗА НДЕФ:

гр. София 1574,

бул. Шипченски проход № 67Б,

Национален доверителен екофонд

ЗА БЕНЕФИЦИЕРА:

……………………

8.2 Всяка страна се задължава да уведомява другата писмено за промени в правния си статут, адреса за съобщения и телефоните си за връзка.

# Член 24. Други разпоредби

24.1 Следните приложения представляват неразделна част от Договора:

|  |  |
| --- | --- |
| ПРИЛОЖЕНИЕ 1 (към договора за финансиране): | ФИНАНСОВО РАЗПРЕДЕЛЕНИЕ И СРОКОВЕ |
| ПРИЛОЖЕНИЕ 2 (към договора за финансиране): | ДОГОВОР С ГАРАНТИРАН РЕЗУЛТАТ С ПРИЛОЖЕНИЯ КЪМ НЕГО |
| ПРИЛОЖЕНИЕ 3 (към договора за финансиране): | ДОКАЗАТЕЛСТВО ЗА ОСИГУРЕНО СЪФИНАНСИРАНЕ |
| ПРИЛОЖЕНИЕ 4 (към договора за финансиране): | ГЕНЕРАЛНА СМЕТКА |
| ПРИЛОЖЕНИЕ 5 | ДЕКЛАРАЦИЯ ЗА ДЪРЖАВНИ ПОМОЩИ |
| ПРИЛОЖЕНИЕ | ДЕКЛАРАЦИЯ ЗА ЛИПСА НА ДУБЛИРАНЕ |
| ПРИЛОЖЕНИЕ 15 | ДЕКЛАРАЦИЯ ПО ЗДДС |

24.2 Настоящият Договор се състави и подписа в 2 (два) оригинални екземпляра – един за НДЕФ и един за Бенефициера.

|  |  |
| --- | --- |
| **За Бенефициера** | **За НДЕФ** |
|  | Проф. Димитър Ненков |
| Кмет на община …………… | Председател на УС |
| Подпис: | Подпис: |

**ПРИЛОЖЕНИЕ 1**

**Проект № ……. /…………..**

1А. Финансово разпределение

|  |  |
| --- | --- |
| **Източници на финансиране** | **Сума в лева без ДДС** |
| Обща стойност на проекта, съгласно ДГР |  |
| Размер на безвъзмездната финансова помощ от НДЕФ – 25 **%** от дейностите по внедряване на ЕСМ съгласно ДГР |  |
| Финансиране, осигурено от кандидата, което включва в това число: |  |
| * *разликата от стойността на ЕСМ и финансирането от НДЕФ* |  |
| * *експлоатация и поддръжка и енергиен мениджмънт* |  |

1Б. Бюджет по допустими разходи по проекта

|  |  |
| --- | --- |
| Допустими разходи за: | Стойност в лева |
| 1. Одобрени енергоспестяващи мерки по Договора с гарантиран резултат |  |
| 1. Експлоатация и поддръжка и Енергиен мениджмънт |  |
| **Стойност без ДДС (1+2)** |  |
| 3.Невъзстановим ДДС |  |
| **Общо за проекта (1+2+3)** |  |

1В. График за изпълнение на инвестиционната фаза на проекта

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **Месеци от одобряването на проекта** | | | | | | | | | | | |
|  | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| Обект: |  |  |  |  |  |  |  |  |  |  |  |  |

\*Срокът по дози договор започва да тече от момента на получаване на констативен /приемо-предавателен протокол, ведно с всички съгласувателни и разрешителни документи, даващи основание за пристъпване към изпълнението на строително-монтажните работи, съгласно чл. 4, т. 4.9 и 4.10 от този договор.

|  |  |
| --- | --- |
| **За Бенефициера** | **За НДЕФ** |
|  | Проф. Димитър Ненков |
| Кмет община ………………. | Председател на УС |
| Подпис: | Подпис: |

**ПРИЛОЖЕНИЕ 4**

**Проект №…………/……………..**

ГЕНЕРАЛНА СМЕТКА

|  |  |  |  |  |
| --- | --- | --- | --- | --- |
| **Обект: ……………………….** | | | | |
| **№ по ред** | **Договори за изпълнение** | **Стойност без ДДС (в лева)** | **ДДС (в лева)** | **Стойност с ДДС (в лева)** |
| 1 | Строително-монтажни работи - ЕСМ |  |  |  |
| 2 | Проектиране и Авторски надзор |  |  |  |
| 3 | Експлоатация и поддръжка и Енергиен мениджмънт |  |  |  |
|  | **ОБЩО ЗА ОБЕКТА** |  |  |  |